pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม ร่วมงานมหกรรม Thailand Social Expo ๒๐๑๘
วันจันทร์ที่ 6 สิงหาคม 2561
กระทรวงยุติธรรม ร่วมงานมหกรรม Thailand Social Expo ๒๐๑๘
กระทรวงยุติธรรม ร่วมงานมหกรรม Thailand Social Expo ๒๐๑๘
ในวันศุกร์ที่ ๓ สิงหาคม ๒๕๖๑ เวลา ๐๙.๓๐ น.
ณ ศูนย์การแสดงสินค้าและการประชุม อิมแพ็ค Exhibibition Hall ๕-๘ เมืองทองธานี จังหวัดนนทบุรี
พลเอก ประยุทธ์ จันทร์โอชา นายกรัฐมนตรี
เป็นประธานเปิดงานมหกรรม Thailand Social Expo 2018
ซึ่งจัดโดยกระทรวงการพัฒนาสังคมและความมั่นคงของมนุษย์
โดยมีนายนิมิต ทัพวนานต์ ผู้ช่วยปลัดกระทรวงยุติธรรม
และนางสาวรวิวรรณ์ ศรีวนารมย์ ผู้ช่วยปลัดกระทรวงยุติธรรม
พร้อมด้วยผู้บริหาร ข้าราชการ และเจ้าหน้าที่ของกระทรวงยุติธรรม เข้าร่วมฯ
ซึ่งนับเป็นงานมหกรรมด้านสังคมครั้งแรกของประเทศไทย ที่จัดแสดงงานด้านสังคมของรัฐบาล
ในการลดความเหลื่อมล้ําของสังคม และการสร้างโอกาสเข้าถึงบริการของรัฐ เพื่อพัฒนาคุณภาพชีวิต
สําหรับประชาชนทุกกลุ่มเป้าหมาย โดยเฉพาะเด็ก เยาวชน สตรี ครอบครัว ผู้สูงอายุ คนพิการ และผู้ด้อยโอกาส
ให้มีความมั่นคงในการดํารงชีวิตด้วยคุณค่าและศักดิ์ศรีความเป็นมนุษย์อย่างเท่าเทียมกันในสังคม
ภายในงานมีการแสดงผลงานทางวิชาการด้านสังคมของรัฐบาล ผลงานนวัตกรรมและเทคโนโลยีทางสังคม
ผลการคิดค้นและการดําเนินงานสําคัญในด้านสังคมของไทยและอาเซียน การประชุมเสวนาวิชาการ เป็นต้น
ในโอกาสนี้ กระทรวงยุติธรรม ได้จัดบูธนิทรรศการเผยแพร่ประชาสัมพันธ์บทบาท ภารกิจ
และเอกสารความรู้ของหน่วยงานในสังกัดกระทรวงยุติธรรม เพื่อเสริมสร้างความรู้ ความเข้าใจ
เกี่ยวกับการดําเนินงานด้านยุติธรรม ให้ประชาชนสามารถเข้าถึงงานบริการของรัฐ
ที่มุ่งพัฒนาและส่งเสริมให้ประชาชนสามารถเข้าถึงบริการของรัฐได้อย่างสะดวกและรวดเร็วมากยิ่งขึ้น
รัฐบาลไทย-ข่าวทำเนียบรัฐบาล-ครม.อนุมัติแต่งตั้งเลขาธิการ กช. และบอร์ด สสวท.
วันพุธที่ 19 กันยายน 2561
ครม.อนุมัติแต่งตั้งเลขาธิการ กช. และบอร์ด สสวท.
สรุปมติคณะรัฐมนตรี เมื่อวันที่ 18 กันยายน 2561 ในส่วนที่เกี่ยวข้องกับการศึกษา คือ อนุมัติแต่งตั้งนายชลํา อรรถธรรม ให้ดํารงตําแหน่งเลขาธิการคณะกรรมการส่งเสริมการศึกษาเอกชน และแต่งตั้งประธานกรรมการและกรรมการผู้ทรงคุณวุฒิ
สรุปมติคณะรัฐมนตรี เมื่อวันที่ 18 กันยายน 2561 ในส่วนที่เกี่ยวข้องกับการศึกษา คือ อนุมัติแต่งตั้งนายชลํา อรรถธรรม ให้ดํารงตําแหน่งเลขาธิการคณะกรรมการส่งเสริมการศึกษาเอกชน และแต่งตั้งประธานกรรมการและกรรมการผู้ทรงคุณวุฒิในคณะกรรมการสถาบันส่งเสริมการสอนวิทยาศาสตร์และเทคโนโลยี (สสวท.)
อนุมัติการแต่งตั้งข้าราชการให้ดํารงตําแหน่งประเภทบริหารระดับสูง
คณะรัฐมนตรีมีมติอนุมัติตามที่กระทรวงศึกษาธิการเสนอแต่งตั้ง นายชลํา อรรถธรรม รองเลขาธิการคณะกรรมการส่งเสริมการศึกษาเอกชน ให้ดํารงตําแหน่ง เลขาธิการคณะกรรมการส่งเสริมการศึกษาเอกชน (เลขาธิการ กช.) สํานักงานคณะกรรมการส่งเสริมการศึกษาเอกชน สํานักงานปลัดกระทรวง ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป เพื่อทดแทนตําแหน่งที่ว่าง
ทั้งนี้ นายชลํา อรรถธรรม ทําหน้าที่ โฆษกกระทรวงศึกษาธิการ อีกตําแหน่งหนึ่งด้วย
อนุมัติการแต่งตั้งประธานกรรมการและกรรมการผู้ทรงคุณวุฒิในคณะกรรมการ สสวท.
คณะรัฐมนตรีมีมติอนุมัติตามที่กระทรวงศึกษาธิการเสนอแต่งตั้งประธานกรรมการและกรรมการผู้ทรงคุณวุฒิในคณะกรรมการสถาบันส่งเสริมการสอนวิทยาศาสตร์และเทคโนโลยี (สสวท.) แทนผู้ที่จะครบวาระ ดังนี้
ประธานกรรมการ 1. นายประสาท สืบค้า กรรมการผู้ทรงคุณวุฒิ ประกอบด้วย 2. นายศรัณย์ โปษยะจินดา 3. นายยืน ภู่วรวรรณ 4. นายไกรสิทธิ์ ตันติศิรินทร์ 5. นายพินิติ รตะนานุกูล 6. คุณหญิงสุมณฑา พรหมบุญ 7. นายไพฑูรย์ ขัมภรัตน์ 8. นายสมบูรณ์ ม่วงกล่ํา 9. นายสัมพันธ์ ศิลปนาฎ 10. นางเอมอร สุมามาลย์ ครูผู้สอนด้านคณิตศาสตร์ ภาคเหนือ 11. นายวิฑูรย์ สืบโมรา ครูผู้สอนด้านวิทยาศาสตร์ ภาคตะวันออกเฉียงเหนือ 12. นายเจษฎา เนตรสว่างวิชา ครูผู้สอนด้านวิทยาศาสตร์ ภาคกลาง 13. นายอํานาจ มณีดุลย์ ครูผู้สอนด้านวิทยาศาสตร์ ภาคใต้
ทั้งนี้ ให้มีผลตั้งแต่วันที่ 13 ตุลาคม 2561 เป็นต้นไป
Rewriter/Editor บัลลังก์ โรหิตเสถียร
รัฐบาลไทย-ข่าวทำเนียบรัฐบาล-โอกาสทางธุรกิจดีๆ ไม่ควรพลาด Aerospace ณ ประเทศยูเครน และสหพันธรัฐรัสเซีย
วันศุกร์ที่ 16 มิถุนายน 2560
โอกาสทางธุรกิจดีๆ ไม่ควรพลาด Aerospace ณ ประเทศยูเครน และสหพันธรัฐรัสเซีย
โอกาสทางธุรกิจดีๆ ไม่ควรพลาด Aerospace ณ ประเทศยูเครน และสหพันธรัฐรัสเซีย
โอกาสทางธุรกิจดีๆ ไม่ควรพลาด Aerospace ณ ประเทศยูเครน และสหพันธรัฐรัสเซีย
ระหว่างวันที่ 16-23 กรกฏาคม 2560 “ราคาเริ่มต้นสําหรับยูเครน เพียง 67,125.- บาท”
เยี่ยมชมโรงงานผลิตชิ้นส่วนดาวเทียม จรวด และเครื่องบิน และเข้าร่วมตลาดอุตสาหกรรม Aerospace ที่ยิ่งใหญ่ในงาน MAKS 2017
1) รายละเอียดการดูงานโดยสังเขป
ยูเครน
- โรงงาน Yuzhnoya state design Company (วิจัย สร้าง ดาวเทียมและจรวด)
- โรงงาน Antonov Serial Production Plant (วิจัย สร้าง เครื่องบิน)
- โรงงาน Civil Aviation Plant 410 (ทดสอบ ซ่อมแซม เครื่องบิน)
รัสเซีย
- MAKS 2017 International Aviation and Space Salon
- Yuri Gagarin Cosmonaut Training Center in Star City
2) การศึกษาดูงานรวมการจัด Business Dinner และการจัดทํา THAILAND AEROSPACE INDUSTRY OPPORTUNITY GUIDE
3) ราคานี้รวมตั๋วเครื่องบินชั้นประหยัด,การเดินทางในต่างประเทศทั้งหมด, ที่พัก 2 คนต่อ 1 ห้องและอาหาร, ภาษีมูลค่าเพิ่ม 7%
สอบถามรายละเอียดเพิ่มเติม
http://skp.gistda.or.th/aerospace/
โทรศัพท์ 099 049 0009
รัฐบาลไทย-ข่าวทำเนียบรัฐบาล-ก.แรงงาน ร่วม MOU ป้องกันยาเสพติดในโรงงาน
วันศุกร์ที่ 7 ธันวาคม 2561
ก.แรงงาน ร่วม MOU ป้องกันยาเสพติดในโรงงาน
กระทรวงแรงงาน จับมือ 7 องค์กร MOU ร่วมมือเฝ้าระวังและป้องกันปัญหายาเสพติดในสถานประกอบการโรงงานอุตสาหกรรม ตั้งเป้าแก้ปัญหายาเสพติดในโรงงานอย่างยั่งยืน พร้อมตรวจเชิงรุกในพื้นที่เสี่ยง
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) กล่าวภายหลังเป็นผู้แทนกระทรวงแรงงานร่วมลงนามบันทึกข้อตกลงความร่วมมือการเฝ้าระวังและป้องกันปัญหายาเสพติดในสถานประกอบการโรงงานอุตสาหกรรมภายใต้โครงการ “โรงงานทั่วไทยร่วมใจต้านยาเสพติด” ของกระทรวงอุตสาหกรรมว่า กระทรวงแรงงาน ตระหนักถึงปัญหาการแพร่ระบาดของยาเสพติดในกลุ่มผู้ใช้แรงงาน และการใช้สารเสพติดในสถานประกอบกิจการซึ่งปัญหาดังกล่าวส่งผลกระทบต่อสุขภาพ คุณภาพชีวิต ความปลอดภัยในการทํางาน ชุมชน เศรษฐกิจ สังคมและความมั่นคงโดยรวมของประเทศ กระทรวงแรงงาน โดยกรมสวัสดิการและคุ้มครองแรงงาน ได้ดําเนินงานด้านการป้องกันและแก้ไขปัญหายาเสพติดในสถานประกอบกิจการมาอย่างต่อเนื่อง โดยปัจจุบัน ได้ส่งเสริมให้สถานประกอบกิจการมีระบบการจัดการปัญหายาเสพติด ภายใต้โครงการโรงงานสีขาว จํานวน 51,772 แห่ง จํานวนลูกจ้างได้รับภูมิคุ้มกัน จํานวน 4,859,623 คน และจัดทําระบบมาตรฐานการป้องกันและแก้ไขปัญหายาเสพติด ในสถานประกอบกิจการ (มยส.) จํานวน 6,646 แห่ง จํานวนลูกจ้าง 1,325,695 คน
อธิบดีกสร. กล่าวต่อไปว่า เพื่อเป็นการขับเคลื่อนการดําเนินงานแบบบูรณาการต่อไป กสร.จึงได้ร่วมมือกับกระทรวงอุตสาหกรรม กระทรวงมหาดไทย กระทรวงแรงงาน กระทรวงสาธารณสุข สํานักงานคณะกรรมการป้องกันและปราบปรามยาเสพติด สํานักงานตํารวจแห่งชาติ และกองอํานวยการรักษาความมั่นคงภายในราชอาณาจักร โดยการลงนามบันทึกข้อตกลงร่วมกันเมื่อวันที่ 4 ธ.ค.61 เพื่อประกาศเจตนารมณ์แสดงความร่วมมือในการเฝ้าระวังและป้องกันปัญหายาเสพติดในสถานประกอบการโรงงาน และการส่งเสริมมาตรการรณรงค์ที่เป็นรูปธรรมเพื่อมิให้บุคลากรรวมทั้งการประกอบกิจการไปเกี่ยวข้องกับยาเสพติด ตลอดจนสนับสนุนปฏิบัติการเชิงรุก และร่วมตรวจโรงงานในพื้นที่เสี่ยงตามนโยบายภาครัฐ ทั้งนี้ ความร่วมมือดังกล่าวจะส่งผลให้สถานประกอบกิจการ ผู้ใช้แรงงาน มีส่วนร่วมในการเฝ้าระวัง ป้องกัน และแก้ไขปัญหายาเสพติดเพิ่มขึ้นตามกลไกประชารัฐ พร้อมทั้งขับเคลื่อนการดําเนินงานอย่างต่อเนื่องและยั่งยืนต่อไป
รัฐบาลไทย-ข่าวทำเนียบรัฐบาล-ฝันเป็นจริง! เพียงแตะบัตรสวัสดิการแห่งรัฐ ด้วยระบบ E-Ticket ก็ขึ้นรถเมล์ได้
วันพุธที่ 20 กันยายน 2560
ฝันเป็นจริง! เพียงแตะบัตรสวัสดิการแห่งรัฐ ด้วยระบบ E-Ticket ก็ขึ้นรถเมล์ได้
ระบบ E-Ticket จะช่วยเพิ่มประสิทธิภาพการจัดเก็บค่าโดยสารให้เกิดความถูกต้อง
ฝันเป็นจริง! เพียงแตะบัตรสวัสดิการแห่งรัฐ ด้วยระบบ E-Ticket ก็ขึ้นรถเมล์ได้
จากนโยบายการจัดทําบัตรสวัสดิการแห่งรัฐมอบให้แก่ประชาชนผู้มีรายได้น้อยเพื่อช่วยลดภาระค่าใช้จ่ายในครัวเรือน และรายจ่ายในการเดินทาง โดยบัตรดังกล่าวจะเริ่มใช้งานได้ตั้งแต่วันที่ 1 ตุลาคม 2560 เป็นต้นไป นั้น
สําหรับพี่น้องประชาชนที่ใช้รถโดยสาร ขสมก ซึ่งวิ่งให้บริการในพื้นที่ กทม.และปริมณฑล สามารถใช้บัตรสวัสดิการแห่งรัฐขึ้นรถโดยสารธรรมดา จํานวน 800 คัน ที่ได้ทยอยติดตั้งระบบบัตรโดยสารอิเล็กทรอนิกส์ (E-Ticket) เพื่อรองรับความต้องการของผู้ถือบัตรทุกรายได้ตั้งแต่วันที่ 17 ต.ค.60 เป็นต้นไป
โดยเฉพาะผู้มีรายได้น้อยที่ลงทะเบียนไว้ใน 7 จังหวัด ได้แก่
กรุงเทพมหานคร
นนทบุรี
ปทุมธานี
พระนครศรีอยุธยา
สมุทรปราการ
นครปฐม
สมุทรสาคร
ซึ่งมีจํานวนประมาณ 1.3 ล้านคน
ทั้งนี้ เนื่องจากภาครัฐมีความจําเป็นต้องบรรจุข้อมูลลงในบัตรสวัสดิการแห่งรัฐที่สอดคล้องกับมาตรฐานกลางระบบตั๋วร่วม (แมงมุม) ของสํานักนโยบายและแผนการขนส่งและจราจร ซึ่งจะเชื่อมโยงการเดินทางด้วยรถโดยสาร ขสมก. และรถไฟฟ้าทั้งบนดินและใต้ดิน เพิ่มความสะดวกให้กับประชาชน จึงทําให้ต้องเพิ่มขั้นตอนการผลิตและควบคุมคุณภาพ ก่อนนําไปทดสอบกับเครื่องอ่านบัตร (E-Ticket) ต่อไป
และ เพื่อเป็นการชดเชยและลดผลกระทบของผู้มีรายได้น้อย อันเนื่องมาจากขั้นตอนการผลิตที่ใช้เวลานานขึ้น กรมบัญชีกลางจะยกยอดวงเงินแต่ละประเภทสวัสดิการที่คงเหลือจากการใช้จ่ายในเดือนตุลาคม 2560 ให้ไปใช้ต่อได้ในเดือนพฤศจิกายน 2560
ส่วนวิธีการใช้งานบัตรสวัสดิการแห่งรัฐในการเดินทางด้วยรถโดยสาร ขสมก. นั้นไม่ยุ่งยาก เพียงผู้ถือบัตรนําบัตรสวัสดิการแห่งรัฐแตะที่เครื่องอ่านบัตร ซึ่งติดตั้งอยู่ที่จุดขึ้นและลงบนรถโดยสาร ระบบจะตัดค่าโดยสารอัตโนมัติ โดยในระยะแรกจะมีพนักงานแนะนําวิธีการใช้งาน จนกว่าผู้ถือบัตรจะเกิดความคุ้นเคย และหากอยากทราบว่า รถโดยสารคันใดที่ติดตั้งระบบ E-ticket ขอให้สังเกตที่กระจกด้านหน้า ด้านข้าง และด้านหลัง ซึ่งจะมีสติ๊กเกอร์สีเขียวระบุไว้ว่า “รถคันนี้ใช้ระบบเก็บเงินอัตโนมัติ” แทนที่ข้อความ “รถเมล์ฟรีภาษีจากประชาชน”
ระบบ E-Ticket จะช่วยเพิ่มประสิทธิภาพการจัดเก็บค่าโดยสารให้เกิดความถูกต้อง แม่นยํา และช่วยลดต้นทุนค่าใช้จ่ายในการจ้างพนักงานเก็บค่าโดยสาร พร้อมทั้งสร้างภาพลักษณ์ใหม่ของการเดินทางที่ทันสมัย สะท้อนวิถีชีวิตของคนเมืองได้เป็นอย่างดี
ภาพ/ข่าว : กลุ่มสื่อสารเชิงกลยุทธ์ สํานักโฆษก
รัฐบาลไทย-ข่าวทำเนียบรัฐบาล-"วราวุธ" พร้อมผู้บริหาร ทส. ให้ขวัญกำลังเจ้าหน้าที่ พร้อมแก้ไขภัยแล้ง
วันจันทร์ที่ 13 เมษายน 2563
"วราวุธ" พร้อมผู้บริหาร ทส. ให้ขวัญกําลังเจ้าหน้าที่ พร้อมแก้ไขภัยแล้ง
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยคณะผู้บริหารกระทรวงฯ ลงพื้นที่ตรวจเยี่ยมให้ขวัญกําลังใจเจ้าหน้าที่และรับฟังการบรรยายสรุปปัญหา อุปสรรค์ รวมถึงสถานการณ์ไฟป่าในพื้นที่เขตรักษาพันธุ์สัตว์ป่าเชียงดาว
"วราวุธ" พร้อมผู้บริหาร ทส. ให้ขวัญกําลังเจ้าหน้าที่ พร้อมแก้ไขภัยแล้ง
วันที่ 10 เมษายน 2563 เวลาประมาณ 10.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยคณะผู้บริหารกระทรวงฯ ลงพื้นที่ตรวจเยี่ยมให้ขวัญกําลังใจเจ้าหน้าที่และรับฟังการบรรยายสรุปปัญหา อุปสรรค์ รวมถึงสถานการณ์ไฟป่าในพื้นที่เขตรักษาพันธุ์สัตว์ป่าเชียงดาว สํานักบริหารพื้นที่อนุรักษ์ ที่ 16 (เชียงใหม่) กรมอุทยานแห่งชาติ สัตว์ป่า และพันธุ์พืช และในพื้นที่ใกล้เคียง จากนั้นลงพื้นที่เดินสํารวจสภาพพื้นที่ป่าที่ได้รับความเสียหายจากไฟป่า และมอบข้าวสาร เครื่องยังชีพ และอุปกรณ์ดับไฟให้แก่เจ้าหน้าที่ผู้ปฏิบัติงานดับไฟป่าและป้องกันไฟป่า ณ บริเวณป่าชุมชนบ้านทุ่งหัวทุ่ง เทอดพระเกียรติ 72 พรรษา มหาราช อําเภอเชียงดาว จังหวัดเชียงใหม่
การลงพื้นที่ครั้งนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ขอบคุณและฝากให้เจ้าหน้าที่ทุกท่านปฏิบัติงานด้วยความอดทน และใช้ ความเข้าใจในการทํางานร่วมกันกับพี่น้องประชาชนในพื้นที่ ส่วนเรื่องการแก้ปัญหาภัยแล้งในพื้นที่ กระทรวงฯ จะดําเนินการสํารวจพื้นที่และขุดเจาะบ่อบาดาล เพื่อหาแหล่งน้ําสําหรับบรรเทาความเดือนร้อนของเจ้าหน้าที่และประชาชน ด้านเรื่องการเฝ้าระวัง จะดําเนินการให้มีการเพิ่มจุดสกัดลาดตระเวนและอุปกรณ์ในการดําเนินงานเพิ่มขึ้น นอกจากนี้ ในเรื่องการสร้างความรับรู้ความเข้าใจแก่ประชาชนให้ทราบถึงผลกระทบและผลเสียหายที่เกิดจากการเผาป่า จะให้เยาวชนและประชาชนรุ่นใหม่เข้ามามีส่วนร่วมในการเป็นจิตอาสาเพื่อร่วมดูแลรักษาพิทักษ์ผืนป่าในพื้นที่ต่อไป
ทั้งนี้ ในการลงพื้นนายชัชวาลย์ พุทธโธ นายอําเภอเขียงดาว ได้ให้การต้อนรับ และมีนายประกาศิต ระวิวรรณ หัวหน้าเขตรักษาพันธุ์สัตว์ป่าเชียงดาว ให้นําลงพื้นที่และบรรยายสรุปสถานการณ์ไฟป่าในพื้นที่ ณ บริเวณเขตรักษาพันธุ์สัตว์ป่าเชียงดาว สํานักบริหารพื้นที่อนุรักษ์ ที่ 16 (เชียงใหม่) กรมอุทยานแห่งชาติ สัตว์ป่า และพันธุ์พืช
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐโกตดิวัวร์ประจำประเทศไทยถิ่นพำนัก ณ กรุงปักกิ่ง เข้าเยี่ยมคารวะนายกรัฐมนตรีในโอกาสเข้ารับหน้าที่
วันพฤหัสบดีที่ 30 พฤศจิกายน 2560
เอกอัครราชทูตสาธารณรัฐโกตดิวัวร์ประจําประเทศไทยถิ่นพํานัก ณ กรุงปักกิ่ง เข้าเยี่ยมคารวะนายกรัฐมนตรีในโอกาสเข้ารับหน้าที่
เอกอัครราชทูตสาธารณรัฐโกตดิวัวร์ประจําประเทศไทยถิ่นพํานัก ณ กรุงปักกิ่ง เข้าเยี่ยมคารวะนายกรัฐมนตรีในโอกาสเข้ารับหน้าที่
วันนี้(วันพฤหัสบดีที่ 30 พฤศจิกายน 2560) เวลา 09.30 น. นายอาดามา ดอสโซ (H.E. Mr. Adama Dosso) เอกอัครราชทูตสาธารณรัฐโกตดิวัวร์ประจําประเทศไทย ถิ่นพํานัก ณ กรุงปักกิ่ง เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเข้ารับหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค
รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีกล่าวต้อนรับเอกอัครราชทูตสาธารณรัฐโกตดิวัวร์ ในนามของนายกรัฐมนตรี และรัฐบาลไทย และแสดงความขอบคุณประธานาธิบดีโกตดิวัวร์ ที่ได้มีข้อความสาส์นแสดงความเสียใจต่อการสวรรคตของพระบาทสมเด็จพระปรมินทรมหาภูมิพลอดุลยเดช บรมนาถบพิตร และมีสาส์นถวายพระพรชัยมงคลสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสที่ขึ้นทรงราชย์
เอกอัครราชทูตกล่าวขอบคุณนายกรัฐมนตรี และขอบคุณคนไทย ที่ให้การต้อนรับเป็นอย่างดี และชื่นชมแนวทางการพัฒนาประเทศของไทย
นายกรัฐมนตรียืนยันว่ารัฐบาลพร้อมที่จะกระชับความสัมพันธ์ และร่วมมือกับโกตดิวัวร์ โดยที่ไทยและโกตดิวัวร์ต่างเป็นประเทศเกษตรกรรม ไทยเป็นผู้ส่งออกข้าวมากที่สุดเป็นอันดับหนึ่งของโลก นายกรัฐมนตรีขอบคุณที่โกตดิวัวร์พิจารณาซื้อข้าวจากไทย และเอกอัครราชทูตกล่าวว่าโกตดิวัวร์เป็นประเทศที่ส่งออกเมล็ดโกโก้มากที่สุดของโลก ทั้งสองฝ่ายหวังว่าความคล้ายคลึงนี้จะนําไปสู่การร่วมมือกันในด้านต่างๆ ที่จะเป็นประโยชน์ร่วมกันต่อไป
โดยนายกรัฐมนตรียืนยันที่จะสนับสนุนความร่วมมือด้านวิชาการและการแลกเปลี่ยนแนวปฏิบัติ
ที่ดี ในด้านต่างๆ แก่โกตดิวัวร์ อาทิ การฝึกอบรมบุคลากรด้านการปลูกข้าว การเกษตร วิสาหกิจขนาดกลางและขนาดย่อม (SMEs) และการพัฒนาศักยภาพการแปรรูปสินค้าเกษตร เป็นต้น
นายกรัฐมนตรียินดีที่จะสนับสนุนนักลงทุนไทยให้ไปลงทุนที่โกตดิวัวร์ ขอให้รัฐบาลโกตดิวัวร์ดูแลนักลงทุนไทย ด้านกฎหมาย การอํานวยความสะดวก ลดอุปสรรคในการค้าการลงทุน โดยนายกรัฐมนตรีได้เสนอให้โกตดิวัวร์เป็นศูนย์กระจายสินค้าของไทยในแอฟริกา และไทยยินดีที่จะเป็นศูนย์กระจายสินค้าโกตดิวัวร์ในอาเซียน
พร้อมกันนี้นายกรัฐมนตรีได้แจ้งให้เอกอัครราชทูตทราบถึงแนวทางการดําเนินนโยบายจังหวัดชายแดนภาคใต้ของไทย ยืนยันที่จะบริหารประเทศเพื่อคนไทยได้ดํารงชีวิตอย่างสันติสุข รัฐบาลให้ความสําคัญกับการดูแลคนไทยทุกศาสนา และใช้แนวทางสันติเพื่อแก้ไขปัญหา และขอให้รัฐบาลโกตดิวัวร์สนับสนุนแนวทางการแก้ปัญหาของไทยด้วย
โดยในตอนท้ายนายกรัฐมนตรีได้ชื่นชมฟุตบอลทีมชาติโกตดิวัวร์ที่มีผู้เล่นที่มีความสามารถในระดับโลก และหวังว่าทั้งสองประเทศจะมีความร่วมมือเพื่อพัฒนาการกีฬาร่วมกัน และทั้งสองฝ่ายต่างกล่าวเชิญผู้นําเพื่อแลกเปลี่ยนการเยือนในช่วงเวลาที่เหมาะสมต่อไป
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมตลาดมีนบุรีพบปะกับพ่อค้า แม่ค้า สอบถาม รับฟังปัญหา และพูดคุยทักทายกับประชาชนที่มาเดินตลาดอย่างเป็นกันเอง ยืนยันจะแก้ไขปัญหาให้ดีที่สุด
วันพฤหัสบดีที่ 22 พฤศจิกายน 2561
นายกรัฐมนตรีเยี่ยมชมตลาดมีนบุรีพบปะกับพ่อค้า แม่ค้า สอบถาม รับฟังปัญหา และพูดคุยทักทายกับประชาชนที่มาเดินตลาดอย่างเป็นกันเอง ยืนยันจะแก้ไขปัญหาให้ดีที่สุด
นายกรัฐมนตรีเยี่ยมชมตลาดมีนบุรีพบปะกับพ่อค้า แม่ค้า สอบถาม รับฟังปัญหา และพูดคุยทักทายกับประชาชนที่มาเดินตลาดอย่างเป็นกันเอง ยืนยันจะแก้ไขปัญหาให้ดีที่สุด
วันนี้ (22 พฤศจิกายน 2561) เวลา 12.00 น. ณ ตลาดมีนบุรี เขตมีนบุรี กรุงเทพมหานคร พลเอก ประยุทธ์ จันทร์โอชา นายกรัฐมนตรีพร้อมคณะ เยี่ยมชมตลาดมีนบุรี ซึ่งเป็นตลาด 1 ใน 4 ตลาดของกรุงเทพมหานครที่ได้รับรองมาตรฐานการพัฒนาสู่การเป็น “พรีเมี่ยมมาร์เก็ต” โดยนายกรัฐมนตรีได้สอบถามพ่อค้า แม่ค้า เกี่ยวกับปัญหาอุปสรรคต่างๆ รวมทั้งทักทายกับประชาชน ที่มาเดินตลาดอย่างเป็นกันเอง โอกาสนี้ นายกรัฐมนตรียังได้แสดงฝีมือทําอาหารผัดไทยด้วยตนเอง และแจกจ่ายให้กับสื่อมวลชนที่ร่วมติดตามรายงานข่าว ได้ร่วมชิมฝีมือการทําผัดไทยของตนเองพร้อมชมว่า "เป็นผัดไทยที่อร่อยที่สุดในโลก"
นายกรัฐมนตรียังกล่าวกับพ่อค้าแม่ค้าและประชาชนที่มาให้การต้อนรับว่า การลงพื้นที่ในครั้งนี้ เพื่อมาเยี่ยมให้กําลังใจทุกคน มาด้วยใจ ไม่ต้องการอะไรตอบแทน และไม่ต้องนําสิ่งของหรือดอกไม้มาให้ขอมอบหัวใจให้กันและกันก็พอ เพราะตนเองก็มาแต่ตัวกับหัวใจ โดยสิ่งที่กล่าวกับประชาชนเป็นสิ่งที่ออกมาจากความรู้สึกที่แท้จริง ด้วยความตั้งใจที่ต้องการทําเพื่อประชาชนและจะทําให้ดีที่สุด เพื่อแก้ไขปัญหาให้กับประชาชน พร้อมขอคํามั่นสัญญาจากประชาชนว่า จะเลือกนักการเมืองที่ดี เข้ามาเป็นตัวแทนประชาชน เพื่อบริหารประเทศ และจะไม่สร้างความขัดแย้งเกิดขึ้นอีก และจะไม่ให้ร้ายซึ่งกันและกัน เพื่อประเทศชาติของทุกคนทั้งนี้ นายกรัฐมนตรีได้กล่าวยืนยันว่า จะไม่ยกเลิกบัตรสวัสดิการแห่งรัฐ และไม่เคยคิดที่จะรื้อเรื่องหลักประกันสุขภาพบัตร 30 บาท แต่จะทําให้ดีขึ้น ย้ํานโยบายที่ทําดีก็จะไม่ยกเลิก และกล่าวขอโทษเรื่องการจัดระเบียบในกรุงเทพมหานคร เพราะที่รัฐบาลทําไปเพื่อจะได้มีระเบียบขึ้น
-------------------------------------------
รัฐบาลไทย-ข่าวทำเนียบรัฐบาล-อนุทิน ย้ำ ดื่มไม่ขับ เข้มมาตรการตามกฎหมายควบคุมเครื่องดื่มแอลกอฮอล์
วันพฤหัสบดีที่ 26 ธันวาคม 2562
อนุทิน ย้ํา ดื่มไม่ขับ เข้มมาตรการตามกฎหมายควบคุมเครื่องดื่มแอลกอฮอล์
รองนายกรัฐมนตรีและรัฐมนตรีว่าการกระทรวงสาธารณสุข ย้ําประชาชน “ดื่มไม่ขับ” เข้มมาตรการตามกฎหมายควบคุมเครื่องดื่มแอลกอฮอล์ ไม่ขายให้เด็กต่ํากว่า 20 ปี เอาผิดกับร้านที่จําหน่าย ตรวจหาแอลกอฮอล์ในเลือดผู้ขับขี่ที่ทําให้มีผู้บาดเจ็บทุกราย
รองนายกรัฐมนตรีและรัฐมนตรีว่าการกระทรวงสาธารณสุข ย้ําประชาชน “ดื่มไม่ขับ” เข้มมาตรการตามกฎหมายควบคุมเครื่องดื่มแอลกอฮอล์ ไม่ขายให้เด็กต่ํากว่า 20 ปี เอาผิดกับร้านที่จําหน่าย ตรวจหาแอลกอฮอล์ในเลือดผู้ขับขี่ที่ทําให้มีผู้บาดเจ็บทุกราย
บ่ายวันนี้ (26 ธันวาคม 2562) ที่สถานีขนส่งหมอชิต กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังร่วมพิธีเปิดงานรณรงค์ลดอุบัติเหตุปีใหม่ปลอดภัย เมาไม่ขับ จัดโดยมูลนิธิเมาไม่ขับ โดยมีพลเอก ประยุทธ์ จันทร์โอชา นายกรัฐมนตรีเป็นประธาน ว่า กระทรวงสาธารณสุขสนับสนุนมาตรการป้องปรามผู้ดื่มแล้วขับ โดยให้โรงพยาบาลทุกแห่งสนับสนุนการตรวจวัดปริมาณแอลกอฮอล์ในเลือดของผู้ขับขี่ทุกรายตามที่ตํารวจร้องขอ กรณีที่เหตุนั้นทําให้มีผู้บาดเจ็บหรือเสียชีวิต และไม่สามารถตรวจวัดทางลมหายใจได้ เพื่อให้เกิดการดําเนินคดีกับผู้ที่ขับขี่รถในขณะเมาสุราทุกราย และเข้มข้นการดําเนินงานตามพระราชบัญญัติควบคุมเครื่องดื่มแอลกอฮอล์ พ.ศ.2551 ไม่จําหน่ายเครื่องดื่มแอลกอฮอล์ให้แก่เด็กอายุต่ํากว่า 20 ปี ผู้ที่มีอาการเมาสุราจนครองสติไม่ได้ การขายสุราในเวลาที่ห้ามขาย คือหลัง 24.00 - 11.00 น. และ 14.00 - 17.00 น. การเร่ขาย การโฆษณาหรือส่งเสริมการขาย (ลด แลก แจก แถม) ห้ามดื่มและจําหน่ายในบริเวณกําหนดเช่น ปั๊มน้ํามัน ทางเท้า วัด สถานที่ราชการ โรงเรียน เป็นต้น กรณีที่พบเด็กอายุต่ํากว่า 20 ปี เกิดอุบัติเหตุได้รับบาดเจ็บ มีการดื่มสุรา ตํารวจจะสอบสวนหาร้านค้าที่จําหน่ายให้กับเด็ก และจะดําเนินคดีตามกฎหมายทุกราย เนื่องจากอุบัติเหตุในช่วงเทศกาลปีใหม่ที่ผ่านมา สาเหตุเกินครึ่งมาจากการดื่มแล้วขับ ผู้ขับขี่มีปริมาณแอลกอฮอล์เกินกฎหมายกําหนด สูงถึงร้อยละ 58 พบเด็กอายุต่ํากว่า 20 ปีที่มีปริมาณแอลกอฮอล์เกิน 20 mg% สูงถึงร้อยละ 44
“ขอความร่วมมือประชาชน โดยเฉพาะคนในครอบครัว ช่วยกันป้องกันผู้ที่ดื่ม ไม่ให้ขับรถ เพื่อลดความสูญเสียและการบาดเจ็บที่เกิดขึ้นจากอุบัติเหตุ กรณีบาดเจ็บ เจ็บป่วยฉุกเฉินวิกฤต ให้เข้ารับบริการที่โรงพยาบาลใกล้ที่สุด โดยไม่ต้องสํารองจ่ายภายใน 72 ชั่วโมงแรก ตามนโยบายเจ็บป่วยฉุกเฉินวิกฤต มีสิทธิทุกที่” (Universal Coverage for Emergency Patients : UCEP) โทร 1669” นายอนุทินกล่าว
รัฐบาลไทย-ข่าวทำเนียบรัฐบาล-พลเอก ประวิตรฯ หนุนขับเคลื่อนการอนุรักษ์และพัฒนาเมืองเก่า (พะเยา สุพรรณบุรี เชียงราย) ดำรงคุณค่ามรดกทางวัฒนธรรม เน้นการมีส่วนร่วมของประชาชน
วันพุธที่ 1 กรกฎาคม 2563
พลเอก ประวิตรฯ หนุนขับเคลื่อนการอนุรักษ์และพัฒนาเมืองเก่า (พะเยา สุพรรณบุรี เชียงราย) ดํารงคุณค่ามรดกทางวัฒนธรรม เน้นการมีส่วนร่วมของประชาชน
พลเอก ประวิตรฯ หนุนขับเคลื่อนการอนุรักษ์และพัฒนาเมืองเก่า (พะเยา สุพรรณบุรี เชียงราย) ดํารงคุณค่ามรดกทางวัฒนธรรม เน้นการมีส่วนร่วมของประชาชน
วันนี้ (1 กรกฎาคม 63) เวลา 11.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการอนุรักษ์และพัฒนากรุงรัตนโกสินทร์ และเมืองเก่า ครั้งที่ 1/2563 สรุปสาระสําคัญ ดังนี้
ที่ประชุมเห็นชอบการปรับปรุงระเบียบสํานักนายกรัฐมนตรี ว่าด้วยการอนุรักษ์และพัฒนากรุงรัตนโกสินทร์ และเมืองเก่า โดยขยายเขตกรุงรัตนโกสินทร์ให้ครอบคลุมพื้นที่ต่อเนื่องบริเวณกรุงรัตนโกสินทร์ชั้นนอก และเห็นชอบโครงการดําเนินการปรับปรุงภูมิทัศน์คลองคูเมืองเดิม และพื้นที่โดยรอบ โครงการปรับปรุงโครงสร้างพื้นฐานคลองหลอดวัดราชนัดดา และคลองหลอดวัดราชบพิธ ให้สวยงามเป็นแหล่งท่องเที่ยวเชิงนิเวศและพื้นที่อนุรักษ์วัฒนธรรม สร้างความหลากหลายด้านการท่องเที่ยว รวมทั้งพัฒนาพื้นที่ชุมชนโดยรอบให้มีความน่าอยู่อย่างยั่งยืน เพื่อเป็นการสร้างสภาพแวดล้อมและคุณภาพชีวิตที่ดีของประชาชน
โอกาสนี้ ที่ประชุมยังได้เห็นชอบการประกาศเขตพื้นที่เมืองเก่าร้อยเอ็ด ครอบคลุมพื้นที่กําแพงเมือง คูเมืองร้อยเอ็ด บึงพลาญชัย และศาสนสถานที่สําคัญ อาทิ วัดเหนือ วัดกลางมิ่งเมือง วัดบูรพาภิราม วัดสระทอง วัดบึงพลาญชัย และวัดศาลเจ้าร้อยเอ็ด รวมทั้งย่านการค้าบริเวณถนนผดุงพานิช พร้อมทั้งเห็นชอบในหลักการโครงการจัดทําแผนแม่บทและผังแม่บทการอนุรักษ์และพัฒนาบริเวณเมืองเก่า 3 เมือง ได้แก่ เมืองเก่าพะเยา เมืองเก่าสุพรรณบุรี และเมืองเก่าเชียงราย เพื่อขับเคลื่อนงานอนุรักษ์และพัฒนาเมืองเก่าให้มีความสอดคล้องกับบริบทพื้นที่ รักษาคุณค่ามรดกทางวัฒนธรรมโดยการมีส่วนร่วมของทุกภาคส่วน กําหนดโซนหรือพื้นที่อนุรักษ์ ให้เยาวชน คนรุ่นใหม่ได้ใช้ประโยชน์และมีส่วนร่วมในการอนุรักษ์ พร้อมเปิดโอกาสให้คนในท้องถิ่นร่วมเรียนรู้ประวัติศาสตร์วัฒนธรรมท้องถิ่นที่หลากหลาย สร้างความภาคภูมิใจ สมัครสมานสามัคคี รวมทั้งเป็นการสร้างรายได้ทําให้เกิดความยั่งยืนในการอนุรักษ์ต่อไป
ทั้งนี้ รองนายกรัฐมนตรีได้กําชับให้สํานักการโยธา กรุงเทพมหานคร ประสานกรมศิลปากร พิจารณาความเหมาะสมในการพัฒนาซากโบราณสถานบริเวณคลองคูเมืองเดิม ติดตามและขับเคลื่อนการดําเนินงานในพื้นที่เมืองเก่าให้เป็นไปอย่างมีประสิทธิภาพ เน้นแสดงให้เห็นถึงเอกลักษณ์เฉพาะของพื้นที่ และการมีส่วนร่วมของประชาชนด้วย
................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม  มอบนโยบายการทำงานให้สำนักงานปลัดกระทรวงยุติธรรม
วันศุกร์ที่ 19 มกราคม 2561
รองนายกรัฐมนตรีและรัฐมนตรีว่าการกระทรวงยุติธรรม  มอบนโยบายการทํางานให้สํานักงานปลัดกระทรวงยุติธรรม
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมตรวจเยี่ยม พร้อมทั้งมอบนโยบายการดําเนินงานแก่สํานักงานปลัดกระทรวงยุติธรรม
ในวันพฤหัสบดีที่ ๑๘ มกราคม ๒๕๖๑ เวลา ๑๖.๐๐ น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานการประชุมตรวจเยี่ยม พร้อมทั้งมอบนโยบายการดําเนินงานแก่สํานักงานปลัดกระทรวงยุติธรรม
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วยผู้บริหาร และหัวหน้าหน่วยงานในสังกัดสํานักงานปลัดกระทรวงยุติธรรม เข้าร่วมประชุมฯ
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
โดยปลัดกระทรวงยุติธรรม ได้นําเสนอแนวทางการดําเนินงานที่สําคัญของสํานักงานปลัดกระทรวงยุติธรรม
อาทิ การขับเคลื่อนนโยบายลดความเหลื่อมล้ําในการเข้าถึงความยุติธรรมของประชาชน
โดยพัฒนากลไกในระดับภูมิภาค ซึ่งมีกรอบแนวคิดในการจัดโครงสร้างสํานักงานยุติธรรมจังหวัด
เป็นหน่วยงานภูมิภาคลักษณะ One Roof เพื่อลดความซ้ําซ้อนและกํากับทิศทางในการบริหารราชการส่วนภูมิภาค
ให้เป็นไปในทิศทางเดียวกัน เพื่อมุ่งสู่เป้าหมายสําคัญในการลดความเหลื่อมล้ําและช่วยเหลือประชาชน
พร้อมทั้งนําเสนอการเพิ่มประสิทธิภาพการช่วยเหลือประชาชนให้เข้าถึงความยุติธรรม
ผ่านบริการ “กองทุนยุติธรรม” ซึ่งได้ลดระยะเวลาในการพิจารณาคําขอรับความช่วยเหลือเงินกองทุนยุติธรรม
เพื่อให้ประชาชนได้รับบริการด้านงานยุติธรรมที่รวดเร็วยิ่งขึ้น
รวมทั้งการขับเคลื่อนนโยบายคืนคนดีสู่สังคม โดยมุ่งให้ความช่วยเหลือและส่งเสริมด้านอาชีพ
แก่ผู้ที่ผ่านการพัฒนาพฤตินิสัยจากกรมราชทัณฑ์ กรมคุมประพฤติ และกรมพินิจและคุ้มครองเด็กและเยาวชน
โดยประสานความร่วมมือกับภาครัฐ ภาคเอกชน ภาคประชาชนสังคมในการเชื่อมโยงตลาดแรงงาน
และภาคอุตสาหกรรม เพื่อให้กลุ่มคนดังกล่าวมีงานทํา มีรายได้ พึ่งพาตนเองได้อย่างยั่งยืน
และไม่หวนกลับไปกระทําความผิดซ้ําอีก
นอกจากนี้ ยังได้นําเสนอแนวทางการนําระบบ Cloud Computing ของกระทรวงยุติธรรม
ในการเชื่อมโยงข้อมูลสารสนเทศของหน่วยงานในสังกัดกระทรวงยุติธรรม เพื่อยกระดับการบริการประชาชน
โอกาสนี้ รัฐมนตรีว่าการกระทรวงยุติธรรม ได้ให้แนวทางในการบริหารงานของ
สํานักงานปลัดกระทรวงยุติธรรม พร้อมทั้งเน้นย้ําการดําเนินงานในประเด็นต่าง ๆ อาทิ
การศึกษาและวิเคราะห์ข้อมูลการจัดโครงสร้างของสํานักงานยุติธรรมจังหวัด
โดยให้สอดคล้องกับการปฏิรูปการบริหารราชการเพื่อตอบสนองยุทธศาสตร์ชาติ
และนโยบายในด้านการอํานวยความยุติธรรมเพื่อลดความเหลื่อมล้ํา
รวมทั้งการบูรณาการการทํางานกับหน่วยงานในระดับพื้นที่ในการจัดกิจกรรมเพื่อสร้างการรับรู้
และนําบริการงานยุติธรรมไปสู่ประชาชน
ทั้งนี้ ความสําเร็จในการขับเคลื่อนงานของกระทรวงยุติธรรมจะเกิดขึ้นได้
จําเป็นจะต้องเข้าถึงบทบาทหน้าที่ในมิติด้านการให้บริการประชาชนอย่างแท้จริง